

LĒMUMS

Ādažos, Ādažu novadā

2025. gada 26. jūnijā **Nr. 232**

**Par aktualizētās Ādažu novada Ilgtspējīgas attīstības stratēģijas 2013.-2037. gadam**

**1. redakcijas nodošanu publiskai apspriešanai**

Ādažu novada pašvaldības dome 27.02.2025. pieņēma lēmumu Nr. 57 “Par Ādažu novada Ilgtspējīgas attīstības stratēģijas 2013.-2037. gadam aktualizāciju”. 29.05.2025. tika pieņemts lēmums Nr. 184 “Par grozījumiem Ādažu novada pašvaldības domes 2025. gada 27. februāra lēmumā Nr. 57 “Par Ādažu novada Ilgtspējīgas attīstības stratēģijas 2013.-2037. gadam aktualizāciju””, precizējot Stratēģijas izstrādes termiņus.

Pamatojoties uz Pašvaldību likuma 10. panta pirmās daļas 3. punktu, Attīstības plānošanas sistēmas likuma 6. panta ceturto daļu, 8. un 10. pantu, Teritorijas attīstības plānošanas likuma 12. panta pirmo daļu un 21. pantu, Ministru kabineta 14.10.2014. noteikumu Nr. 628 “Noteikumi par pašvaldību teritorijas attīstības plānošanas dokumentiem” 2., 18., 19., 20. punktu un 5.1. nodaļu, kā arī Attīstības komitejas 11.06.2025. atzinumu, Ādažu novada dome

**NOLEMJ:**

1. Nodot publiskai apspriešanai aktualizētās Ādažu novada Ilgtspējīgas attīstības stratēģijas 2013.-2037. gadam (turpmāk – Stratēģija) 1. redakciju.
2. Publiskās apspriešanas laiks ir no 01.07.2025. līdz 31.07.2025.
3. Paziņojumu par Stratēģijas 1. redakcijas publisko apspriešanu (1. pielikums):
   1. nosūtīt Rīgas plānošanas reģionam;
   2. nosūtīt Viedās administrācijas un reģionālās attīstības ministrijai;
   3. publicēt pašvaldības tīmekļvietnē [www.adazunovads.lv](http://www.adazunovads.lv) un informatīvajā izdevumā “Ādažu Novada Vēstis”;
   4. nosūtīt Enerģētikas un vides aģentūrai.
4. Stratēģijas 1. redakcijas (2. pielikums) dokumentāciju:
   1. nosūtīt Rīgas plānošanas reģionam;
   2. nosūtīt Viedās administrācijas un reģionālās attīstības ministrijai;
   3. nosūtīt Enerģētikas un vides aģentūrai;
   4. publicēt pašvaldības tīmekļvietnē [www.adazunovads.lv](http://www.adazunovads.lv).
5. Noteikt Centrālās pārvaldes Attīstības un projektu nodaļas vadītāju Ingu PĒRKONI par pašvaldības atbildīgo darbinieku aktualizētās Stratēģijas publiskās apspriešanas norisei.
6. Attīstības un projektu nodaļai Stratēģijas 1. redakciju izvietot Teritorijas attīstības plānošanas informācijas sistēmā (TAPIS).
7. Centrālās pārvaldes Sabiedrisko attiecību nodaļai nodrošināt 3.3. un 4.4. punkta izpildi.
8. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

1. pielikums

Ādažu novada pašvaldības

26.06.2025. lēmumam Nr. 232

**Paziņojums par aktualizētās Ādažu novada Ilgtspējīgas attīstības stratēģijas 2013.-2037. gadam 1. redakcijas publisko apspriešanu**

Ar Ādažu novada domes 2025. gada 26. jūnija lēmumu Nr. 232 “Par aktualizētās Ādažu novada Ilgtspējīgas attīstības stratēģijas 2013.-2037. gadam 1. redakcijas nodošanu publiskai apspriešanai” tiek uzsākta Ādažu novada Ilgtspējīgas attīstības stratēģijas 2013.-2037. gadam 1. redakcijas publiskā apspriešana **no 2025. gada 1. jūlija līdz 31. jūlijam.**

**Publiskās apspriešanas sanāksme notiks 2025. gada 28. jūlijā, plkst. 18.00, Gaujas ielā 33A, Ādažos, Ādažu novada Kultūras centra Vēstures un mākslas galerijā. Sanāksme būs pieejama arī attālināti zoom platformā** (dalībai sanāksmē attālināti iepriekš jānosūta pieteikums ar dalībnieka vārdu, uzvārdu un e-pastu uz adresi [inga.perkone@adazunovads.lv](mailto:inga.perkone@adazunovads.lv)).

Rakstiskus priekšlikumus Stratēģijas 1.redakcijas papildināšanai var iesniegt līdz 2025. gada 31. jūlijam (ieskaitot) Ādažu novada domē, Gaujas iela 33A, Ādažos, Ādažu novadā, LV-2164 vai Stacijas iela 5, Carnikavā, Carnikavas pagasta Ādažu novadā, LV-2163 (ievietojot domes pastkastītēs pie ieejas durvīm), vai elektroniski [inga.perkone@adazunovads.lv](mailto:inga.perkone@adazunovads.lv) (līdz 31. jūlija plkst. 23.59). Fiziskām personām obligāti jānorāda vārds, uzvārds, dzīves vietas adrese. Juridiskām personām jānorāda reģistrācijas numurs, juridiskā adrese un darbības vietas adrese.

**Par sabiedrības līdzdalību atbildīgā persona** ir Ādažu novada pašvaldības Attīstības un projektu nodaļas vadītāja Inga Pērkone, tālr.: 27336847, e-pasts: inga.perkone@adazunovads.lv.

Ar Stratēģijas 1. redakcijas materiāliem var iepazīties domes Attīstības un projektu nodaļā, darba laikā (iepriekš saskaņojot tikšanās laiku), kā arī Ādažu pašvaldības tīmekļvietnē www.adazunovads.lv

**Aicinām ikvienu Ādažu novada iedzīvotāju, uzņēmēju un nevalstisko organizāciju pārstāvi iesaistīties Ādažu novada ilgtspējīgas attīstības stratēģijas aktualizācijā!**